[ca] Introducció: L'ull sec és una afecció que ha augmentat dràsticament en els darrers anys i que ha arribat a ser una malaltia habitual en la població. En aquest treball s'ha estudiat la simptomatologia d'ull sec en portadors de lents de contacte d'hidrogel de silicona, ja que les lents de contacte presenten un risc significatiu en l'aparició d'aquesta simptomatologia. Metodologia: A un total de 30 pacients portadors de lents de contacte, se'ls hi ha passat el test OSDI, per analitzar el grau en què patien els diferents símptomes. I se'ls hi ha mesurat el temps de ruptura lacrimal i l'alçada del menisc lacrimal. Aquestes proves s'han realitzat en un gabinet optomètric. Resultats i conclusió: D'acord amb les hipòtesis plantejades, s'han obtingut uns valors de NIBUT per al sexe femení significativament menors que per al masculí, on els valors de la mitjana es troben dins el rang d'ull sec lleu o moderat, i aquests valors de NIBUT, indiquen una inestabilitat en la pel·lícula lacrimal. Els valors d'OSDI augmenten en augmentar l'edat, trobant-se els valors de la mitjana en el rang d'ull sec lleu o moderat. També s'ha trobat una major simptomatologia d'ull sec amb el reemplaçament mensual que amb el reemplaçament diari de les lents de contacte, a causa del seu manteniment. I uns valors de NIBUT significativament inferiors per als treballadors d'oficina que per a les altres professions, trobant-se en el rang d'ull sec sever, que són els que passen més temps davant de dispositius electrònics i treballant en distàncies pròximes. Per tant, podem concloure que el sexe femení, l'edat avançada, el reemplaçament mensual i les distàncies pròximes amb l'ús d'aparells electrònics, són factors de prevalença per a l'ull sec.

[en] Introduction: Drye eye is a condition that has drastically increased in recent years and has become a common disease among the population. This study focuses on the symptomatology of dry eye in wearers of silicone hidrogel contact lenses, as contact lenses are a significant risk of the development of these symptoms. Methodology: A total of 30 contact lens wearers were in the study. They had to answer to the OSDI test to analyze the frequency of the diferent symptoms. The break-up time (NIBUT) and the tear meniscus height (AML) were also measured. These tests were conducted in an optomètric clínic. Results and conclusions: Given the hypotheses that were formulated, female participants exhibited a significative lower NIBUT vàlues compared to males, with average vàlues in the range of mild to moderate drye eye, indicating inestability in the tear film. OSDI vàlues increased with age, with average values in the range of mild to moderate dry eye. Furthermore, there was more symptomatology of dry eye in monthly lens replacement compared to daily replacements, likely due to differnces in lens maintenance. Workers in office settings also exhibited significative lower NIBUT values compared to the other professions, indicating severe dry eye. These individuals spend more time in front of electronic devices and work at close distances. In conclusion, female gender, age, monthly lens replacement, and close distances with electronic device use are contributing factors to the prevalence of dry eye.